Bejaarde boer keer vermeende dief aan; skiet hom in die arm‘n Boer het ‘n vermeende rower op sy plaas naby Kirkwood in die Oos-Kaap aangekeer, het die Oos-Kaapse polisie Sondag gesê. “Die 18-jarige man het Saterdagaand omstreeks 21:00 glo deur ‘n venster by die boer se huis ingebreek,” het ao Gerda Swart, woordvoerder van die polisie, gesê. “Die man het die 81-jarige boer in die gang konfronteer en hom in die arm gesteek.” Die boer en die verdagte het glo baklei en die boer het sy vrou se hulp ingeroep. Die verdagte is in sy linkerarm geskiet. “Die boer het die verdagte aangekeer en die polisie geskakel. Die boer en die verdagte het altwee mediese behandeling ontvang.” Die verdagte is van huisbraak met die doel om te steel aangekla. Hy sal binnekort in die Kirkwood-landdroshof verskyn.